President Yoweri Kaguta Museveni alagidde mbagirawo obutale bw’omu Kampala buve mu mikono gy’abagagga buddukanyizibwe “Omuntu w’awansi”.
Museveni ekiragiro kino akiyisirizza mu nsisinkano n’abamu ku bakulembeze ba Kampala Capital City Authority n’abakiikiridde abasuubuzi b’omubutale bwategeezezza nti abantu ba bulijjo bebalina okusooka okuganyulwa mu butale buno.
President agambye nti abagagga tebasaanye kunyuunyunta bantu ba bulijjo nga bababinika empooza ettakkirizika.
“Obutale mu Kampala si business ya bagagga, babwamuke mangu bagende mu bifo ebirala babulekere bano abeeyiiya okufuna eky’okwebezaawo nabo basituke”.
Museveni anenyezza nnyo obukulembeze bw’ekibuga obwayita, bwagambye nti bwebwavaako obuzibu n’okutuusa kati okudaaganya banna Kampala.
Agambye obukulembeze obwasooka mu kibuga bwaddira enzirukanya y’obutale nebugiwa abagagga abalabizza abawejjere eza Kyobe.
Bisakiddwa: Kamulegeya Achileo K.
lug_Latn lug_Latn lug_Latn lug_Latn lug_Latn lug_Latn cjk_Latn